HR
2.6.2023.
Službeni list Europske unije
L 143/1
II.
(Nezakonodavni akti)
UREDBE UREDBA VIJEĆA (EU) 2023/1062 od 1. lipnja 2023.
o izmjeni Uredbe (EU) 2023/194 o utvrđivanju ribolovnih mogućnosti za 2023.
za određene riblje stokove koje se primjenjuju u vodama Unije te, za ribarska plovila Unije, u određenim vodama izvan Unije, kao i o utvrđivanju takvih ribolovnih mogućnosti za 2023. i 2024. za određene dubokomorske riblje stokove
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 43. stavak 3.,
uzimajući u obzir prijedlog Europske komisije,
budući da:
(1)
Uredbom Vijeća (EU) 2023/194 (1) utvrđene su ribolovne mogućnosti za 2023.
za određene riblje stokove koje se primjenjuju u vodama Unije te, za ribarska plovila Unije, u određenim vodama izvan Unije.
Ukupne dopuštene ulove (TAC-ovi) i mjere koje su funkcionalno povezane s TAC-ovima utvrđene Uredbom (EU) 2023/194 trebalo bi izmijeniti kako bi se u obzir uzeli ishodi savjetovanja s trećim zemljama.
(2)
Uredbom (EU) 2023/194 utvrđena je privremena kvota Unije za bakalara (Gadus morhua) u vodama Svalbarda i međunarodnim vodama na potpodručju Međunarodnog vijeća za istraživanje mora (ICES) 1 i zoni ICES-a 2b za razdoblje od 1. siječnja 2023. do 31. ožujka 2023.
Kako bi se omogućio nastavak ribolovnih aktivnosti, potrebno je tu privremenu kvotu Unije zamijeniti konačnom kvotom Unije za taj stok za 2023.
Vijeće bi stoga trebalo utvrditi kvotu Unije za bakalara u vodama Svalbarda i međunarodnim vodama na potpodručju ICES-a 1 i u zoni ICES-a 2b na temelju referentnog TAC-a za bakalara u sjeveroistočnom Arktiku i ribolovnih prava koja je Unija imala u prošlosti.
Konačnu kvotu Unije za bakalara u vodama Svalbarda i međunarodnim vodama na potpodručju ICES-a 1 i u zoni ICES-a 2b za 2023.
trebalo bi utvrditi na razini od 15 629 tona, što odgovara postotku navedenom u stavku 3. točki (a) političkog dogovora između EU-a i Norveške o ribolovu na potpodručjima ICES-a 1 i 2.
Kvotu Unije za bakalara u vodama Svalbarda i međunarodnim vodama na potpodručju ICES-a 1 i u zoni ICES-a 2b trebalo bi dodijeliti državama članicama u skladu s Odlukom Vijeća 87/277/EEZ (2), podložno prilagodbama potrebnima zbog povlačenja Ujedinjene Kraljevine iz Unije, kako je navedeno u Prilogu 36(E) Sporazumu o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane (3).
(1) Uredba Vijeća (EU) 2023/194 od 30. siječnja 2023. o utvrđivanju ribolovnih mogućnosti za 2023.
za određene riblje stokove koje se primjenjuju u vodama Unije te, za ribarska plovila Unije, u određenim vodama izvan Unije, kao i o utvrđivanju takvih ribolovnih mogućnosti za 2023. i 2024. za određene dubokomorske riblje stokove (SL L 28, 31.1.2023., str. 1.).
(2) Odluka Vijeća 87/277/EEZ od 18. svibnja 1987. o dodjeli mogućnosti ulova bakalara na području otoka Spitsbergen i Medvjeđeg otoka i u području 3M kako je utvrđeno Konvencijom NAFO-a (SL L 135, 23.5.1987., str. 29.).
(3) SL L 149, 30.4.2021., str.
10.